b"\n_START_ARTICLE_\nWilliam Oughtred\n_START_SECTION_\n\xc5\xbdivljenje in delo\n_START_PARAGRAPH_\nLeta 1622 je Oughtred po Napierjevi zamisli ra\xc4\x8dunskih palic sestavil logaritemsko ra\xc4\x8dunalo. Leta 1631 je uvedel znak  za oznako zmno\xc5\xbeka. Uvedel je tudi okraj\xc5\xa1avi \xc2\xbbsin\xc2\xab\xc2\xa0za sinus in \xc2\xbbcos\xc2\xab\xc2\xa0za kosinus. Leta 1647 je uporabil oznako  za razmerje med premerom in obsegom kroga._NEWLINE_\xc5\xa0tudiral je na Kraljevem kolid\xc5\xbeu (King's College) v Cambridgeu in postal njegov \xc4\x8dlan. Posvetili so ga v duhovnika in je okoli leta 1603 zapustil univerzo._NEWLINE_Okoli leta 1628 ga je tedanji Arundelski grof zadol\xc5\xbeil u\xc4\x8diti matematike svojega sina._NEWLINE_Oughtred si je dopisoval o matemati\xc4\x8dnih temah z nekaterimi najuglednej\xc5\xa1imi u\xc4\x8denjaki tedanjega \xc4\x8dasa. Njegova hi\xc5\xa1a je bila v splo\xc5\xa1nem polna u\xc4\x8dencev iz vseh logov._NEWLINE_Menda je umrl zaradi prevelikega navdu\xc5\xa1enja nad novico o glasovanju v Westminstru za obnovitev vladanja Karla II. _NEWLINE_Med drugimi matemati\xc4\x8dnimi deli je objavil Clavis Mathematicae (Klju\xc4\x8d do matematike, The Key to Mathematics), (1631); razpravo o navigaciji Sorazmerni krogi (Circles of Proportion), (1632); dela iz trigonometrije in o son\xc4\x8dnih urah. Leta 1676 je po smrti iz\xc5\xa1lo njegovo delo Opuscula Mathematica."